cyanic-selkie/wikianc huggingface dataset:
Microsoft OneNote
Selainversio
OneNotea voi käyttää myös OneDriven tai Office Onlinen kautta Microsoft -tilillä selaimesta, jossa sovelluksen nimi on OneNote Web App. Selaimella luodut OneNote-asiakirjat ovat Office Open XML -muotoisia. Selainversiossa asiakirjoihin voi tehdä perustekstimuotoilua (lihavointi, kursivointi, alleviivaus, yliviivaus, värjäys, luettelointi ja numerointi). Asiakirjaan voi lisätä myös taulukoita, kuvia, Clipart-kuvia, tunnisteita, otsikkotasoja ja linkkejä. Lisäksi OneNote tukee tekstin oikolukua. Muistiinpanoja voi jakaa ja synkronoida OneDrivessä ja avata ne OneNoten tietokonesovelluksella, jos se on asennettuna tietokoneeseen. Selaimessa muistiinpanot tallentuvat automaattisesti.
Suosio ja vastaanotto
OneNote on saanut pääasiassa myönteisiä arvioita. Sovellusta on arvosteltu muun muassa "kiehtovaksi".
Adam McKay
Vuonna 2018 McKay ohjasi elämänkerrallisen draamaelokuvan Vice – vallan oikeat kasvot, joka kertoo Yhdysvaltain entisestä varapresidentistä Dick Cheneystä. Elokuva sai kahdeksan Oscar-ehdokkuutta, joista McKay henkilökohtaisesti sai ehdokkuudet parhaasta elokuvasta tuottajana, ohjauksesta ja alkuperäisestä käsikirjoituksesta.
Microsoft OneNote
Suosio ja vastaanotto
PCworld vertaili vuoden 2012 alussa OneNotea ja Evernotea toisiinsa. Vertailun mukaan OneNote on parempi synkronoimaan, lukemaan tekstiä kuvista ja siinä on paremmat muokkaustyökalut monimutkaisiin muistiinpanoihin.
Historia
OneNoten ensimmäinen betaversio julkaistiin 17. marraskuuta 2002. Vuonna 2003 Microsoft lisäsi OneNoten Office-pakettiinsa. OneNotella oli Microsoftin mukaan vuonna 2011 yli 78 miljoonaa käyttäjää Yhdysvalloissa.
Bogdan von Knorring
thumb|220px|Bogdan von Knorring Bogdan von Knorring (1744–1825) oli venäläinen kenraali, Baltian Knorringeja. Hän oli venäläisten joukkojen päällikkönä Suomessa joulukuusta 1808 huhtikuuhun 1809 Friedrich Wilhelm von Buxhoevdenin jälkeen. Hän valmisteli talvella 1809 Ruotsiin tehdyt hyökkäykset. Hän solmi maaliskuussa aselevon, jonka mukaan Venäjän joukot vetäytyivät Ruotsista Ahvenanmaalle. Hän osallistui Suomen hallinnollisten asioiden järjestelyyn.
Hämähäkkinainen
Hämähäkkinainen ( tai ) on Marvel-kustantamon sarjakuvissa esiintyvä nimi useille eri supersankarittarille. Jokainen hahmon inkarnaatio perustuu Hämähäkkimieheen.
Hämähäkkinainen muissa medioissa
Hämähäkkinainen ja monet hänen inkarnaatioistaan esiintyvät Marvel: Ultimate Alliance -pelissä yhtenä pelattavista hahmoista.
Samankaltaisia hahmoja
Pók (Marvel Comics)
Jevgeni Petrov
Jevgeni Vladimirovitš Petrov (, s. 25. toukokuuta 1978 Ufa, Neuvostoliitto) on venäläinen maantiepyöräilijä, joka ajaa UCI World Tour -tasolla kilpailevassa Tinkoff-tallissa.
Ennen ammattilaisuraansa Petrov saavutti pronssia alle 23-vuotiaiden maantieaika-ajon MM-kilpailussa vuonna 1999. Seuraavana vuonna hän voitti ikäluokan maailmanmestaruuden sekä maantie- että aika-ajossa.
Adam Warlock
Adam Warlock (tunnetaan myös nimellä Mies) on Marvelin sarjakuvahahmo, keinotekoinen ihminen jonka luojat tarkoittivat hänet tulevaisuuden ihmisen prototyypiksi. Hahmon loivat Stan Lee ja Jack Kirby. Warlockin ensiesiintyminen oli Fantastic Four -lehden numerossa 66. Osa hänen voimistaan tulee Sielukivestä, joka on yksi Ikuisuuskivistä. Hänet tunnetaan alkuperäisten Ikuisuusvahtien johtajana sekä yhtenä uusien Galaksin Vartijoiden perustajajäsenistä.
Suomessa Adam Warlockin ensiesiintyminen tapahtui Ihmesarjan numerossa 24 (1967).
Historia
Adam Warlock on neljän tiedemiehen - ydinfyysikko Morlakin, lääkäri Hamiltonin, sähköekspertti Zotan ja biologi-geneetikko Shinskin - keinotekoisesti luoma prototyyppi täydellisestä ihmisestä. Hänet luotiin Atlantin valtameressä sijaitsevalla Shardin saaressa, paikassa jota kutsuttiin Mehiläispesäksi. Tiedemiehet aikoivat luoda täydellisten ihmisten armeijan, joilla he olisivat orjuuttaneet koko maapallon. Kehityskennon sisällä oleva olento kuitenkin sai tietää tiedemiesten suunnitelmista ja niinpä se kapinoi luojiaan vastaan. Olento kutsui itseään Mieheksi ja tuhosi tiedemiehet ja koko saaren.
Kehittymätön ja lapsellinen Mies lähti lopulta avaruuteen ja joutui konfliktiin Ihmenelosten kanssa. Myöhemmin olento päätti ottaa partnerikseen Asgardista kotoisin olevan Sifin, mutta tämän miesystävä, ukkosenjumala Thor hyökkäsi Miehen kimppuun naiseensa kohdistuneen loukkauksen takia. Seuranneessa taistelussa Mies kuoli.
Warlockin narsistinen elämäntapa kuitenkin johti hänet uuteen kuolemaan Vastamaassa. Hänet ristiinnaulittiin. Warlock pakeni kuitenkin kennoonsa turvaan ja parani haavoistaan. Tämä kristusmainen tapahtuma synnytti Vastamaalla uuden uskonnon.
Warlock voitti Ihmispedon lopulta Vastamaassa ja lähti avaruuteen jatkamaan pahuuden vastaista taisteluaan.
Magus
Adam Warlock jakaantui ja toisesta puolesta tuli olento nimeltä Magus. Magus teki Thanoksesta kopion, josta tuli tämän palvelija. Magus yritti saada haltuunsa Kosmiset Kuutiot, mutta tohtori Doom oli saanut ne aiemmin haltuunsa. Doom tappoi Kang Valloittajan, joka oli hallinnut Doomia. Magus sai kuitenkin Kosmiset Kuutiot itselleen ja melkein voitti Adam Warlockin, mutta Magus oli liian itsevarma ja Warlock lähetti hänet sielujen ulottuvuuteen. Maguksen sielu kuitenkin jäi varjoksi.
Ikuisuuden rautahanska
Myöhemmin Warlockin arkkivihollinen Thanos sai kaikki Ikuisuuskivet ja yhdisti ne Ikuisuuden rautahanskaksi.
Muuta
Vaikka Stan Lee ja Jack Kirby loivatkin Warlockin, Jim Starlinia pidetään hahmon seikkailujen oikeana kirjoittajana. Starlinin kirjoittamat numerot ovatkin suosittuja uudelleenpainatusten kohteita Pohjois-Amerikassa. Warlock jakoi sielunsa Hopeasurffarin kanssa Ikuisuuden rautahanskan tapahtumien aikana, jonka myötä hän kykenee hallitsemaan Surffarin lautaa mielenvoimallaan. Hänellä on myös telepaattinen linkki Sielukiveensä, joten hän tietää mikäli Ikuisuuden rautahanska saa uuden omistajan.
Warlock herätti Pip-Peikon ja Gamoran henkiin uusissa kehoissa Ikuisuuden rautahanskan tapahtumien aikaan. Hän nosti heidän voimatasojaan niin, että Pipillä on Hämähäkkimiehen ja Gamoralla Rautamiehen fyysiset voimat. Warlockin saatua Ikuisuuden rautahanskan itselleen, hän sulki Drax Tuhoajan pakkomielteen tuhota Thanos. Warlockin Sielukivi teki hänestä Mefistoakin voimakkaamman tämän omassa ulottuvuudessa, jota tämä hallitsee jumalallisilla voimilla. Se oli osin selitettävissä sillä, että Mefiston ulottuvuus on hänen sielunsa ilmentymä ja siten Warlockin Ikuisuuskiven alainen.
Herra Puntila ja hänen renkinsä Matti
Herra Puntila ja hänen renkinsä Matti (Herr Puntila och hans dräng Matti) on Ralf Långbackan käsikirjoittama ja ohjaama elokuva, joka sai ensi-iltansa 1979. Se perustuu Bertolt Brechtin näytelmään, joka puolestaan sai innoituksensa Hella Wuolijoen Brechtille kertomista tarinoista ja esittelemästä näytelmäideasta.
Herra Puntilaa esittänyt Lasse Pöysti sai roolistaan uransa neljännen Jussi-palkinnon. Mattia esittää Pekka Laiho, Puntilan emäntää Arja Saijonmaa ja attašea Eino Silakkaa Martin Kurtén. Ruotsinkielisenä toteutettu elokuva on Långbackan ainoa näytelmäelokuvan ohjaus.
Elokuva sai teattereissa yli 200 000 katsojaa.
Audie Murphy
Audie Leon Murphy (20. kesäkuuta 1924 Teksas, Yhdysvallat – 28. toukokuuta 1971 lähellä Roanokea, Virginiassa) oli toisen maailmansodan palkituimpia yhdysvaltalaissotilaita. Sodan jälkeen hänestä tuli elokuvanäyttelijä ja sanoittaja.
Elämäkerta
Murphy liittyi armeijaan vuonna 1942. Hän oli yrittänyt värväytyä jo aikaisemminkin, mutta hänet oli hylätty ikänsä takia. Hänet sijoitettiin 3. jalkaväkidivisioonan, 15. jalkaväkirykmentin B-komppaniaan Pohjois-Afrikkaan. Myöhemmin hänestä tuli saman yksikön komentaja. Sodan aikana Murphy palveli Pohjois-Afrikan lisäksi Sisiliassa, Italiassa, Ranskassa ja Saksassa. 26. tammikuuta 1945 Murphyn komppania kohtasi kuusi saksalaisten panssarivaunua ja suuren määrän jalkaväen sotilaita Holtzwihrissä, Ranskassa. Murphy komensi komppanian miehet suojattuihin asemiin läheiseen metsään, pysytellen itse aukiolla suunnaten tykistötulta. Vihollisen tankkien vallattua hänen asemansa, Murphy miehitti yksinään vahingoittuneen telatykin konekiväärin, jonka avulla hän sai viivytettyä tunnin ajan vihollisen etenemistä. Murphy haavoittui taistelun aikana jalkaan, mutta hän siirtyi metsään muun komppanian luokse vasta ammusten loputtua. Hän kieltäytyi hoidosta, kunnes oli järjestänyt vastahyökkäyksen, joka sai vihollisen vetäytymään. Tämän tapahtuman ansiosta hänelle myönnettiin Medal of Honor, joka on Yhdysvaltojen korkein sotilasansiomitali. Murphyn saamiin muihin kunniamerkkeihin kuuluvat muun muassa Distinguished Service Cross, Silver Star tammenlehvin, The Legion of Merit, Bronze Star tammenlehvin ja kolme Purple Heartia. Hänet kotiutettiin 21. syyskuuta 1945 yliluutnantin arvoisena.
Murphy kirjoitti myös runoja ja sanoitti lauluja, joita levyttivät muun muassa Dean Martin, Eddy Arnold, Porter Wagoner ja Harry Nilsson. Tunnetuimpia hänen sanoittamistaan kappaleista ovat Shutters and Boards ja When the Wind Blows in Chicago.
Murphy kärsi traumaperäisestä stressihäiriöstä, ja tuli 1960-luvun puolessavälissä riippuvaiseksi unilääkkeistä. Selviydyttyään riippuvuudesta hän puhui asiasta julkisesti ja vaati hallitusta parantamaan sotaveteraanien mielenterveysongelmien tutkimusta ja hoitoa.
Murphy kuoli lento-onnettomuudessa Virginiassa vuonna 1971. Hänet on haudattu Arlingtonin sotilashautausmaalle, jossa hänen hautansa on John F. Kennedyn jälkeen toiseksi vierailluin.
Birger Jarlsgatan
thumb|[[Stureplan -aukio sijaitsee Birger Jarlsgatanilla.]] Birger Jarlsgatan on yksi Ruotsin pääkaupungin Tukholman pisimmistä kaduista. Se sijaitsee kaupungin keskustassa, ja toimii Östermalmin ja Norrmalmin sekä Östermalmin ja Vasastadenin kaupunginosien rajana. Katu nimettiin Birger-jaarlin mukaan vuonna 1885, tuolloin muodossa Birger Jarls gata. Nykyistä kirjoitusmuotoa on käytetty vuodesta 1932 lähtien.
Kuuluisa aukio Stureplan sekä Balettiakatemia sijaitsevat Birger Jarlsgatanilla. Katu tunnetaan myös isäntänä Tukholman hienoimmille liikkeille, kuten Guccille, Louis Vuittonille, Mulberrylle, Armanille sekä Cerrutille.
Friedrich Reinhold Kreutzwald
Friedrich Reinhold Kreutzwald ([kröitsvalt]; 26. joulukuuta (J: 14. joulukuuta) 1803 Jõeperen kartano, Kadrina, Vironmaan kuvernementti, Venäjän keisarikunta – 25. elokuuta (J: 13. elokuuta) 1882, Tartto, Liivinmaan kuvernementti, Venäjän keisarikunta) oli virolainen lääkäri, kirjailija ja Viron kansalliseepoksen Kalevipoegin kokoaja.
Elämäkerta
Kreutzwald suoritti kotiopettajantutkinnon Räävelissä (nyk. Tallinna) vuonna 1825 ja ylioppilastutkinnon Tartossa vuonna 1826 ja valmistui lääkäriksi Tarton yliopistosta vuonna 1833. Opintojensa jälkeen hän asettui Võrun kaupunkiin, jossa hän asui eläkkeelle jäämiseensä saakka.
Kreutzwald aloitti kansanvalistajana. Hänen ensimmäisiin kirjallisiin töihinsä kuului Wina-katk (1840), joka varoitti viinan kiroista. Vuosina 1843–61 julkaistiin kokoelma Sipelgas ja vuonna 1850 kirja Reinwadder Rebbane. Kaikki nämä olivat saksalaisten teosten käännöksiä. Hänen runonsa tulivat tunnetuksi vuonna 1865 julkaistun Viru lauliku laulud -teoksen myötä.
Kreutzwaldin tunnetuimman teoksen, Viron kansalliseepoksen Kalevipoegin julkaisi Viron oppineiden seura (Õpetatud Eesti Selts), ja sitä kokosi ensin Friedrich Robert Faehlmann, mutta tämän kuoltua vuonna 1850 työ siirtyi Kreutzwaldille. Teoksen runoja julkistettiin ensimmäisen kerran Viron oppineiden seuran toimituksina vuosina 1857–1861. Ensimmäinen kansanpainos valmistettiin vuonna 1862 Kuopiossa. Kreutzwaldin työ ei päättynyt siihen, vaan vuonna 1866 julkaistiin teos Eesti rahva ennemuistsed jutud, joka sisälsi virolaisia kansansatuja.
Mikin klubi
Mikin klubi (myös nimellä Mikin Hiiriteatteri, ) on Disney Channelilla ja Toon Disneyllä esitetty animaatiosarja, jossa Mikki Hiiri isännöi omalla klubillaan. Klubille on kutsuttu muita Disney-hahmoja, kuten muun muassa Tuhkimo ja Peter Pan. Jaksoja tehtiin yhteensä 52 vuosina 2002–2003. Illan aikana Mikki Hiiri esittää Mikistä, Hessusta tai Akusta kertovia piirrettyjä, jotka ovat pääosin Akun tehtaan jaksojen osia. Illan musiikkivieraana esiintyy joissakin jaksoissa Akun sisarenpojat Tupu, Hupu ja Lupu. Sarja on puhuttu englanniksi. Suomessa sarjassa on suomenkieliset tekstitykset. Sarjasta on tehty myös kaksi elokuvaa, Mikki Hiiren taikajoulu – Lumisia tarinoita ja Mikin Ketkuteatteri, jotka ilmestyivät vain DVD:llä ja VHS:llä suomeksi puhuttuina.
Mikki Hiiri
Mikki Hiiri toimii klubillaan juontajana.
Hessu Hopo
Hessu Hopo on Mikin klubin kömpelö hovimestari, joka kaatuilee ja sählää jatkuvasti.
Heluna Ammu
Heluna Ammu toimii klubilla juorutoimittajana ja uutistenlukijana.
Minni Hiiri
Minni Hiiri on klubin talousvastaava, joka hoitaa klubin raha-asiat sekä laskut. Hän huolehtii myös klubilla esitettävästä ohjelmasta.
Iines Ankka
Iines Ankka toimii respanhoitajana, joka pitää kirjaa pöytävarauksista ja vuoroista.
Aku Ankka
Aku Ankka tervehtii vieraita heidän saapuessaan klubille. Hän joutuu myös silloin tällöin siivoamaan ja järjestelemään klubilla. Yrittää lähes joka kerralla keplotella klubin itselleen, yleensä aiheutettuaan äkkipikaisuudelaan katastrofin.
Tupu, Hupu ja Lupu
Tupu, Hupu ja Lupu huolehtivat väliajoilla yleisön viihdyttämisestä, yleensä erilaisilla musiikkiesityksillä.
Polle Koninkaulus
Polle Koninkaulus hoitaa klubin mekaniikan ja koneiston sekä käynnistää piirretyt tarvittaessa.
Hansu Hanhi
Hansu Hanhi toimii klubilla kokkina. Hänellä on ikävä tapa syödä vieraiden ruokia, ja Hessu joutuukin tuon tuosta estämään häntä.
Pingviinit
Pingviinit ovat klubin tehokkaita tarjoilijoita, joilta ei yleensä mikään mene vikaan.
Musta Pekka
Pekka omistaa Mikin klubin, mutta klubi pysyy Mikillä niin pitkään kuin vain yleisöä riittää ja Mikki muistaa maksaa vuokransa.
Roope Ankka
Roope esiintyy harvoin ja siskonpoikansa Akun tavoin yrittää lähes joka kerralla keplotella klubin itselleen, tavalla tai toisella.
Max Hopo
Hessun poika Max toimii klubilla ovi-mikkona. Sen lisäksi hän pysäköi vieraiden autot klubin parkkipaikalle.
Luudat
Luudat huolehtivat klubin siivoamisesta.
Aristokatit
Aristokatit ovat muusikkoja, mutta eivät koskaan pääse esiintymään, syystä tai toisesta.
PJ
Pekan poika PJ nähtiin yhdessä jaksossa. Kuitenkin tämä osuus jäi pois eikä hän ole sittemmin esiintynyt – toistaiseksi.
Taavi Ankka
Taavi Ankka on hajamielinen professori, jonka omaa piirretyäkin esitetään klubilla.
Koihnanjärvi
Koihnanjärvi on Kauhajoella, Nummijärven kylässä sijaitseva järvi. Pinta-alaa sillä on 14,3 hehtaaria ja rantaviivaa kaikkiaan 1,7 kilometriä. Koihnanjärvi kuuluu Koihnanluoman valuma-alueeseen ja Karvianjoen vesistöalueeseen. Koihnanjärvi rajaa länsipuolelleen Natura 2000-alueiden joukkoon kuuluvan Koihnannevan alueen.
Mikin klubi
Äänirooleissa
Suomenkieliset:
Sääksjärvi (järvi Mäntsälässä)
Sääksjärvi on järvi Mäntsälässä.
Järven pinta ala on 0,4 km² ja valuma-alue 3,9 km². Valuma-alueesta noin 63 prosenttia on metsää, 17 prosenttia suota ja peltoa 9 prosenttia. Sääksjärvi kuuluu Porvoonjoen valuma-alueeseen. Järven keskisyvyys on 2,2 metriä ja suurin syvyys 4,7 metriä.
Sääksjärvellä on kunnan yleinen uimaranta ja kylän yhteisranta. Järven kaloista lukumääräisesti 43 prosenttia on särkiä ja 3 prosenttia lahnoja (2001). Järvessä on myös pieniä ahvenia, kiiskeä, haukea ja siikaa. Sääksjärvi on rehevä.
Poikkiviiva
Poikkiviiva on tarketta muistuttava lisuke eräissä latinalaiseen tai kyrilliseen kirjaimistoon kuuluvissa lisäkirjaimissa. Se voi olla vino, kuten puolan kirjaimessa Ł|Ł/ł ja tanskan kirjaimessa Ø|Ø/ø (ns. tanskalainen ö), tai vaakasuora, kuten saamelaiskielten kirjaimissa Đ|Đ/đ, Ǥ|Ǥ/ǥ ja Ŧ|Ŧ/ŧ.
Poikkiviivaa ei teknisessä mielessä pidetä varsinaisena tarkkeena, sillä Unicode-merkistössä poikkiviivallisia kirjaimia ei ole muodollisesti määritelty koostemerkeiksi, jotka olisivat hajotettavissa kantamerkiksi ja yhdistyväksi tarkkeeksi. Tämä taas johtuu pitkälti siitä, että poikkiviiva ei näytä erilliseltä tarkkeelta ja sen pituus ja asento suhteessa kantamerkkiin vaihtelevat enemmän kuin tarkkeilla yleensä. Laajennettu suomalainen näppäimistö sisältää kuitenkin poikkiviivallisten kirjainten tuottamiseksi erityisen lisäystoiminnon, joka toimii tarkenäppäimen tavoin. Oikeastaan tarkenäppäimiä on kaksi, sillä ensisijaiseksi vaihtoehdoksi ajateltu, näppäimistön vasemmassa yläkulmassa sijaitseva pykälämerkin näppäin puuttuu joistain laitteista, mutta sen sijasta voidaan yhtä hyvin käyttää L-kirjaimen näppäintä. L-näppäin on valittu siksi, että poikkiviivan yleisin käyttötarkoitus suomenkielisissä teksteissä on puolan Ł/ł (varsinkin, kun tanskalaiselle ö:lle on asettelussa oma näppäily). Poikkiviivallisen kirjaimen voi siis kirjoittaa painamalla ensin joko §-näppäintä tai L-näppäintä yhdessä AltGr-näppäimen kanssa ja sen jälkeen erikseen kantakirjaimen näppäintä:
Jimi Matala
Jimi Matala (alkuperäiseltä nimeltä Earthworm Jim) on yhdysvaltalainen vuosina 1995–1996 valmistunut piirrossarja. Sarjaa tehtiin yhteensä kaksi tuotantokautta, joka koostui yhteensä 23 jaksosta. Sarja perustuu Earthworm Jim -videopeleistä tutuksi tulleeseen pelihahmoon.
Suomessa piirrossarjaa esitti televisiokanava Nelonen vuonna 1998 suomenkielisellä tekstityksellä.
Synopsis
Sarja kertoo Jimi Matala (Earthworm Jim) -nimisestä kastematosupersankarista, joka taistelee pahoja voimia vastaan robottipuvussa. Hänen aisaparinaan on Pete Penikka (Pete Punny) -niminen koira.
Ääninäyttelijät
Luettelossa sarjan pääosanäyttelijät. Luettelo ei myöskään sisällä kaikkia roolihahmoja. Roolihahmojen nimet alkuperäisen englanninkielisen version mukaan. Suluissa mahdollinen hahmon suomennosnimi, jota käytetty televisiokanava Nelosen esityskerralla suomenkielisessä tekstityksessä.
Valtaa ja voimaa
Valtaa ja voimaa (PÄLP 70 / POKS 70 / POKOCD 119) on suomalaisen Jussi Hakulinen & Kinsky -yhtyeen ainoaksi jäänyt albumi, ja Jussi Hakulisen toinen oma albumi. Se julkaistiin vuonna 1986 levymerkillä Poko Rekords.
Albumista julkaistiin uusintapainos vuonna 2002.
Kappaleet
Kaikki kappaleet säveltänyt Jussi Hakulinen, ellei toisin mainittu.
Kokoonpano
+
Safavidit
Safavidit olivat Persiaa hallinnut dynastia vuosina 1501–1736. Nimi viittaa sen taustalla olleeseen uskonnolliseen suufilaiseen liikkeeseen ja sen perustajaan. Hän oli 1300-luvulla elänyt kurditaustainen šeikki Safi al-Din (1253–1334) luoteisessa Iranissa. Al-Din saarnasi sunnalaista, kansanomaista islamia ja vastusti aikansa kaoottista mongolien sotilasvaltaa. Hänen poikansa, Sadr al-Din (1334-1391), muutti safalaisuuden poliittiseksi liikkeeksi ja julistautui Profeetan perilliseksi. Safalaisuus menestyi muita samanlaisia uskonnollisia oppositioliikkeitä paremmin. 1400-luvulla se käytti hyväkseen Luoteis-Iranissa ja Itäisessä Anatoliassa esiintynyttä poliittista hajaannusta ja siirtyi saarnaamisesta sotilaalliseen toimintaan. Safalaiset hankkivat kannattajia suufilaisen veljeskuntansa lisäksi myös riistetyistä maanviljelijöistä ja paimentolaisista sekä alemman tason heimopäälliköistä. Rekryytit kantoivat punaista päähinettä (qisilbash), mistä he saivat nimensä. Safavidien jihad kohdistui ensin Georgian kristittyihin, mutta kääntyi sitten vääräuskoisiksi julistettuja muslimihallitsijoita vastaan. Safavidit loivat koko Iranin kattaneen imperiumin. Siinä uskonnon ja paimentolaisheimojen voimat yhdistettiin uudenlaisella tavalla keskushallinnon tueksi.
Voimakkaimmillaan valtakunta oli šaahi Abbas I:n valtakaudella. Sittemmin safavidien vaikutusvalta alkoi heiketä paikallisten mahtimiesten vallan kasvaessa. Lopulta paštujen sotaretki Persiaan johti Nadir Šahin valtaannousuun ja safavidien kauden päättymiseen.
Historia
Persiaa vuosina 1037–1194 hallinneen seldžukkidynastian jälkeen maa oli kokenut mongolien hyökkäykset. Heitä olivat il-kaanit (1256–1353) ja sen jälkeen timuridit (1370–1507). Paljon turkkilaisia ja mongoleja asettui Lounais-Iraniin ja itäiseen Anatoliaan ja 1300-luvulla myös itäiseen Iraniin, Siitä pitäen neljännes iranilaisista on ollut taustaltaan turkkilaisia. Väestönmuutos vaikutti myös talouteen, missä maanviljelys väistyi lisääntyvän karjanhoidon alta. Il-kaanit suosivat kuitenkin myös maanviljelyä, minkä jälkeen talous jakaantui sedentaariseen viljelyyn ja liikkuvaan paimentolaisuuteen.
Safavidien suufilaisveljeskunnan perustaja oli Šaikh Safa al-Din al-Ardabili, joka eli vuosina 1252–1334 Persian Azerbaidžanissa. Hänen seuraajiaan kutsuttiin safalaisiksi. Safalaisuus alkoi radikalisoitua 1400-luvulla, jolloin se alkoi muuttua sunnalaisuudesta šiialaiseksi. Kannatusta liikkeellä oli etenkin Luoteis-Persiassa ja Itä-Anatoliassa asuneiden turkmeenipaimentolaisten keskuudessa. Safalaisuuden kannattajat alettiin tuntea myös punapäinä (qisilbash) heidän käyttämiensä punaisten päähineiden mukaan. Liikkeen militarisoiduttua sen jäsenet alkoivat ottaa osaa etenkin Luoteis-Persian alueen valtakamppailuihin ja monet sen tuolloisista vaikuttajista saivat surmansa esimerkiksi Ak Koyunlu- ja Šervanšah-dynastioita vastaan käydyissä taisteluissa. Surmansa saaneisiin kuului myös liikkeen tuolloinen johtaja Sultan 'Ali (1489–1494), jonka jälkeen johtoon nousi Isma'il.
Isma'il (1487–1524)
thumb|oikea|[[Isma'il I.]] Isma'ilista tuli safavidien dynastian perustaja. Hän johti vuonna 1499 joukon kizilbaš-sotureita Gilanista ensin Šervanšah-dynastian pääkaupunkia Bakua vastaan ja myöhemmin myös Ak Kojunlu-ruhtinaita vastaan. Vallattuaan Tabrizin vuonna 1501 Isma'il kruunautti itsensä šaahiksi. Kymmenen vuoden kuluessa hän oli vallannut koko Iranin.
Nomadisten mongoli-invaasioiden jäljiltä maatalous ja kaupunkien talous oli kärsinyt, maatalousväestö vähentynyt ja poliittinen rakenne pirstoutunut. Talonpoikaisryhmät ja kaupunkien porvaristo kapinoi kizilbasheja ja paikallista valtaa pitäviä uymaq-ruhtinaita vastaan. Isma'il ja hänen seuraajansa Tahmasp I pyrkivät kontrolloimaan armeijaansa ottamalla siihen myös orjasotilaita ja sotureita eri heimoista.
Isma'il I pyrki lujittamaan asemiaan myös uskonnon avulla. Sunnalaisuuden sijaan tarkoitukseen soveltui paremmin šiialainen oppi imaameista. Isma'il julisti olevansa kätketty imaami, Alin reinkarnaatio, Jeesuksen henki ja jumalallinen ilmestys, joka oli seitsemännen imaamin jälkeläinen. Hän oli näin sekä Messias että šaahi ja vaati itselleen ylintä uskonnollista valtaa. Ja'fari -lakikoulukuntaan kuuluvia šiialaisia uskonoppineita hankittiin ulkomailta, ja šiialaisia tekstejä käännettiin arabiasta persiaksi. Muita islamin suuntauksia vainottiin, ja Tahmaspin aikana kiellettiin myös viinin juonti, tanssi, laulu ja muut suufilaisten harjoittamat tavat. Myös suufilaiset pyhimyshaudat tuhottiin. Suufilaisuus ei silti kadonnut Iranista. Hierarkkisesti järjestetty uskonnollinen eliitti sai etuoikeuksia, ja siitä tuli osa maata omistavaa aristokratiaa. Šiialaisuudesta tuli kansallisen identiteetin tärkeä osa, joka erotti persialaiset muista, kuten turkkilaisista, uzbekeista ja paštuista.
Isma'il löi idässä uzbekit vuonna 1510 käydyssä Mervin taistelussa, mutta menetti alueita lännessä kärsittyään tappion osmaneille Čalderanin taistelussa vuonna 1514. Isma'il kuoli vuonna 1524.
Tahmasp I (1524–1576)
Isma'il in seuraajaksi nousi vain kymmenvuotias Tahmasp I. Kizilbašien eri ryhmittymät kamppailivat vaikutusvallasta ja uzbekit tekivät uusia hyökkäyksiä Persiaan. Čalderanin taistelun jälkeen musketteja ja kenttätykistöä hankkinut Persian armeija ajoi heidät kuitenkin Amudarjan taakse. Tahmasp I kuoli vuonna 1576. Häntä seurasivat hallitsijana Tahmasp I:n pojat Ismail II (1578–1577) ja Mohammad Khodabanda (1578–1587).
Abbas I (1588–1629)
thumb|[[Abbas I.]] Safavidien Persia oli voimakkaimmillaan šaahi Abbas I:n valtakaudella vuosina 1588–1629. Hän nousi valtaistuimelle syrjäytettyään isänsä. Abbas uudisti maansa hallintoa ja armeijaa. Armeijan riippuvuus kizilbašeista väheni, kun Abbas rekrytoi siihen orjasotilaita, jotka olivat kurdeja, georgialaisia ja armenialaisia. Sotilaseliitin rakenne muuttui sillä Abbasin kuollessa orjakenraaleita oli oli noin neljännes kaikista, ja heidän hallussaan oli suurin osa kuvernöörin viroista. Abbas muutti kruununmaiksi varakkaimpien kizilbašien maaomaisuutta ja antoi ministereidensä hoitaa niiden veronkeruun. Abbas suosi myös alemman tason heimopäälliköitä ja kavensi näin mahtimiesten valtaa.
Muskettien ja kanuunoiden käyttöön otto armeijassa teki safavideista osmaneihin verrattavan sotilasmahdin. Abbas valtasi osmaneilta takaisin osia Kurdistania ja uzbekeilta itäisen Khorasanin. Osmanien kiinnostus itää kohti leviämisestä loppui heidän valloitettuaan Irakin vuonna 1638. Uzbekit tekivät edelleen ryöstöretkiä, mutta he olivat poliittisesti hajanaisia.
Pääkaupunki siirrettiin rajaseudulla sijainneesta Qazvinista vasta perustettuun Isfahaniin, josta tuli hallitsijan ylellinen näyteikkuna. Persialainen miniatyyrimaalaus kohosi kukoistukseen Afganistanista Tabriziin siirtyneen maalauskoulun avulla.
Abbas jatkoi šiialaisuutta korostavaa uskontopolitiikkaa ja teurasti suufeja, joita syytettiin yhteyksistä sunnilaisiin osmaneihin. Abbas edisti toisaalta suufien rituaaleja muistuttavaa imaamien palvontaa pyhine hautoineen. Mašadiin ja Qomiin rakennettiin suuret pyhimyshaudat. Pyhiinvaellus Karbalaan korvasi Mekan, ja Muharram-kuun Ašura-juhlasta tuli vuoden tärkein tapahtuma. Näin šiialaisuus omaksui suufilaisuuden tapaisia kansanomaisia ja voimakkaasti tunteisiin vetoavia rituaaleja.
Abbasin muokkaamana Persia säilyi kartanotaloutena, jossa šaahia ympäröi palvelijoiden, sotilaiden ja hallintomiesten joukko. Hallintorakenteet eivät kuitenkaan ulottuneet kauas eikä turkkilaisten maanomistajien valtaa lakkautettu. Paimentolaisuutta harjoittavat heimot pysyivät voimakkaina ja hallitsijoista riippumattomina.
Safavidien kukistuminen
Safavidien ote valtaan alkoi heiketä 1600-luvun lopulta alkaen, kun paimentolaisheimot vahvistivat asemiaan. Myös šiialainen papisto vapautui valtiollisesta valvonnasta. Safavidiprinssit oli tapana eristää haaremeihin, ettei heistä olisi uhkaa vallanperimyksessä. Tämä teki tynnyrissä kasvaneet prinssit riippuvaisikis hoviherroista ja siirsi valtaa mahtimiehille. Abbas I:n jälkeen kukaan hallitsija ei saavuttanutkaan hänen arvovaltaansa. Vuonna 1639 osmanien kanssa tehdyn rauhan jälkeen armeijan annettiin rapistua. Suurvisiirit ja muut kruunun maita hallinneet mahtimiehet lisäsivät itsenäisyyttään. Myös uskonnollinen eliitti hankki etäisyyttä šaahista. Se otti itselleen oikeuden nimittää uskonnollisia tuomareita ja muita virkailijoita ja kyseenalaisti šaahin aseman uskonnollisena auktoriteettina.
1700-luvulla Persia vajosi anarkiaan, kun afgaanit, afšarit, zandit ja kajarit tekivät ryöstöretkiä. Vuonna 1722 Kandaharista liikkeelle lähtenyt ghelzai (tai ghilzai) -heimon päällikkö Mir Mahmud hyökkäsi Persiaan ja valtasi sen pääkaupungin Isfahanin. Osmanit käyttivät tällöin tilaisuutta hyväkseen ja miehittivät Iranin läntiset maakunnat. Šaahi Sultan Husain pakotettiin luopumaan kruunusta, ja Mir Mahmud perusti lyhytikäisen Hutak-dynastian. Yksi safavidiprinsseistä pakeni kaupungista Qazviniin, jossa safavidien mahtimiehet julistivat hänet hallitsijaksi nimellä Tahmasp II. Tahmaspin alaisuudessa toiminut afšar-päällikkö Nadir Khan (myöhemmin Nadir Šah) voitti hutakit  ja vuonna 1729 valtasi takaisin pääkaupunki Isfahanin. Tahmasp II palasi vanhaan pääkaupunkiin  Nadirin nukkehallitsijana. Kolme vuotta myöhemmin hänet syrjäytettiin ja korvattiin hänen alaikäisellä pojallaan Abbas III. Vuonna 1736 Nadir julistautui šaahiksi. Tällöin Tahmasp I ja hänen 8-vuotias poikansa Abbas murhattiin.
Safavidien jälkeen
Nadir palautti Iranin menettämät alueet, sovitteli šiiojen ja sunnien erimielisyyksiä sekä yhdisti Afganistanin ja itäisen Iranin heimot alaisuuteensa. Hän myös heikensi šiialaisen uskonnollisen eliitin valtaa takavarikoimalla sen omaisuutta ja muilla toimin. Nadiria seurasi vallassa Karim Khan, joka oli zand-koalition johtaja. Vuonna 1779 kajarit, safavideja palvelleet turkkilaiset sotaherrat, nousivat valtaan ja pystyttivät vuoteen 1924 kestäneen dynastiansa.
Kulttuuri
thumb|Safavidien aikaisen taiteilija [[Reza Abbasin maalaus Kaksi rakastajaa.]] Safavidien kauden visuaalinen taide sai vaikutteita il-kaanien aikana Persiaan saapuneista kiinalaisesta taiteista, joihin yhdistyi paikallinen persialainen perinne. Lopputulosta on kuvailtu elegantiksi ja aistilliseksi. Safavidien maalaustaide esittii usein elämäniloisia aiheita, kuten rakkautta, musiikkia ja puutarhoja.
Persialaisella kulttuurilla oli ollut voimakas vaikutus koko itäiseen islamilaiseen maailmaan jo ennen safavideja. Esimerkiksi persian kieli toimi myös Osmanien valtakunnan diplomaattisen kirjeenvaihdon kielenä, ja ajan turkkilainen runous seurasi persialaisia muotoja. Persialainen kulttuuri kukoisti erityisesti Intiassa Suurmogulien valtakunnassa, missä persiaa käytettiin runouden, musiikin ja uskonnollisen ajattelun kielenä. Safavidien valtonuskonnoksi nostama šiialaisuus toisaalta eristi persialaista kulttuuria sunnalaisesta maailmasta.
Persialaisia runoilijoita muutti suurmogulien Intiaan, missä heidän runouttaan alettiin kutsua safavidirunoudeksi. Persialainen runous kukoistikin turkkia hovikielenä käyttäneen safavidien Persian ulkopuolella.
Uskonnollisesti safavidit olivat edeltäneitä vuosisatoja ahdasmielisempiä. Ääriajattelu kukoisti hovissa ja ulaman keskuudessa. Safavidivaltiolla ja šiialaisella papistolla oli läheinen yhteys. Suufilaisuus taantui ja älyllinen elämä kanavoitui madrasoihin. Vääräuskoisia pidettiin epäpuhtaina. Juutalaiset määrättiin vuonna 1642 käyttämään vaatteissaan punaisia merkkejä, hienojen vaatteiden ja vyönauhojen käyttö kiellettiin ja juutalaisten sana oli arvoton oikeudessa. Juutalaisia rajoittivat myös lukuisat muut säännökset. Silti joillakin paikkakunnilla mullahit olivat juutalaisten, kristittyjen ja zarathustralaisten suojelijoita. Šiialaisuudessa Persian pyhien kaupunkien, kuten Qomin ja Mašhadin merkitys kasvoi, kun pääsy Irakin pyhättöihin vaikeutui sotien takia.
Šiialaisuuden hallitseva asema johti kauteen, jota on kutsuttu Isfahanin kouluksi. Sen edustajia olivat Mir Damad, Mir Fenderski ja šeikki Baha'i.
Aurgazyn piiri
Aurgazyn piirin pinta-ala on 2 014 km². Vuonna 2009 piirin asukasluku oli noin 37 400 ja asukastiheys 18,5 asukasta/km². Vuonna 2002 suurimmat etniset ryhmät olivat tataarit (43,3 prosenttia), tšuvassit (30,1 prosenttia) ja baškiirit (17,3 prosenttia).
Helvettiin ja takaisin
Elokuva seuraa aluksi Murphyn nuoruutta köyhällä maatilalla Teksasissa, josta tarina siirtyy vuoteen 1942, jolloin Murphy 18 vuotta täytettyään liittyy armeijaan. Elokuvassa korostetaan Murphyn urhoollisuutta taisteluissa.
Robin Antin
thumb|right|Robin Antin Robin Antin (s. 6. heinäkuuta 1961) on yhdysvaltalainen koreografi, tanssija ja musiikkivideoiden tekijä. Hän on vuonna 2010 hajonneen The Pussycat Dolls -yhtyeen luoja. Ennen tätä hän oli ehtinyt kehittämään myös yhtyeen Girlicious vuonna 2008. Myös tämä yhtye joutui kuitenkin hajoamaan vuonna 2011. Hänellä on kolme veljeä, joista Jonathan Antin on kuuluisa hiusstylisti. Muut veljet ovat Steve ja Neil. The Pussycat Dollsin sekä Girliciousin lopetettua toimintansa hän kokosi uuden tyttökokoonpanon G.R.L.-yhtyeen luomista varten. Vuonna 2015 G.R.L. lopetti toimintansa, kun yhtyeen merkittävä jäsen, Simone Battle teki itsemurhan. 15. kesäkuuta 2016 Antin ilmoitti, että G.R.L on tekemässä paluun uuden albumin muodossa.
Herbert Landon
Herbert Landon on kuvitteellinen rikollinen Hämähäkkimies-animaatiosarjassa. Hän on Henry McCoyn entinen ystävä. Hänen äänenään toimi David Warner.
Esiintyminen Hämähäkkimies-animaatiosarjassa
Samalla hän väittää tekevänsä mutanttiarmeijaa Kingpinille ja valehteli julkisuudessa, että hän oli tekemässä lääkettä mutanteille. Kun Mörkö sai asian selville ja lupasi pitää suunsa kiinni rahasta (mutta kertoi myöhemmin totuuden Hämähäkkimiehelle).
Hän onnistui pääsemään sieltä elävänä (sen jälkeen, kun Mörkö oli jo paennut), mutta hänestä muuttui jättimäinen hirviö, joka tarvitsi sähköä kipunsa lievittämiseen. Lopulta Hämähäkkimies ja Ryhmä-X onnistuivat muuttamaan hänet takaisin ihmiseksi (ollen kuitenkin vielä osaksi mutantti). Edellä mainitut tapahtumat tapahtuvat sarjan jaksoissa 17 ja 18.
Dustin Tokarski
Dustin Tokarski (s. 16. syyskuuta 1989 Watson, Saskatchewan) on kanadalainen jääkiekkomaalivahti, joka edustaa Buffalo Sabresin organisaatiota. Hän on edustanut ammattilaisurallaan myös Tampa Bay Lightningia, Montreal Canadiensia ja Anaheim Ducksia sekä niiden farmijoukkueita.
Herbert Landon
Esiintyminen Hämähäkkimies-animaatiosarjassa
Myöhemmin, jaksossa ”Lopullinen tappaja” (jakso 35) Kingpin palkkaa Landonin uudeksi apurikseen Alistair Smythin tilalle, ja Landon muuttaa Alistairista Lopullisen tappajan (puoliksi ihminen, kyborgi ja mutantti) tuhoamaan Hämähäkkimies. Mutta kaikki ei menekään hyvin, vaan Alistair syyttää edelleen Norman Osbornia isänsä ”kuolemasta” ja lähtee tuhoamaan tätä.
Dustin Tokarski
Ura
Ennen ammattilaisuraansa Tokarski pelasi vuodesta 2006 alkaen kolme kautta juniorisarja WHL:n Spokane Chiefsissä. Hänellä oli kahtena vuonna sarjan paras torjuntaprosentti (toisella ja kolmannella kaudellaan) ja kerran paras päästettyjen maalien keskiarvo (kolmannella kaudellaan). Hän oli voittamassa vuonna 2008 WHL:n mestaruutta Ed Chynoweth Cupia sekä Canadian Hockey Leaguen mestaruutta Memorial Cupia. Hänet palkittiin tuon vuoden Memorial Cup -turnauksen parhaana maalivahtina (Hap Emms Memorial Trophy) ja arvokkaimpana pelaajana (Stafford Smythe Memorial Trophy) sekä nimettiin sen tähdistökentälliseen.
Tampa Bay Lightning varasi Tokarskin NHL:n vuoden 2008 varaustilaisuuden viidennellä kierroksella. Hän teki joukkueen kanssa kolmivuotisen tulokassopimuksen saman vuoden lopulla ja aloitti ammattilaisuransa seuraavan vuoden syksyllä. Hän pelasi kaudella 2009–2010 kaksi NHL-ottelua, ensimmäisen 16. tammikuuta 2010, jolloin Lightning kohtasi vierasottelussa Florida Panthersin. Hänet vaihdettiin maalille ottelun kolmanteen erään Antero Niittymäen tilalle. Tokarski pelasi kauden aikana myös 55 ottelua Lightningin farmijoukkueessa Norfolk Admiralsissa AHL:ssä.
Herbert Landon
Esiintyminen Hämähäkkimies-animaatiosarjassa
Dr. Herbert Landon esiintyy tämänkin jälkeen Kingpinin apulaisena ja hänellä ei ole niin suurta roolia esiintymisissään lukuun ottamatta jaksojen ”Kissa” ja ”Musta Kissa” (jaksot 43 ja 44) välillä tapahtuneessa Felicia Hardyn muuttamisessa Super Solder aineen avulla Mustaksi Kissaksi.
Dustin Tokarski
Ura
Tokarski pelasi toisen ammattilaiskautensa kokonaan Norfolkissa ja myös suurimman osan kolmannesta, jonka päätteeksi oli voittamassa AHL:n mestaruutta Calder Cupia. Admirals kohtasi loppuotteluissa Toronto Marliesin ja vei mestaruuden suoraan voitoin 4–0. Tokarski pelasi mestaruusvuoden 2012 pudotuspeleissä kolme nollapeliä, yhtä paljon kuin Marliesin Ben Scrivens, ja hänen torjuntaprosenttinsa (94,4) sekä päästettyjen maalien keskiarvonsa (1,46) olivat pudotuspelien parhaat. Hän pelasi kaudella 2011–2012 myös viisi NHL:n runkosarjaottelua.
Vuonna 2012 Lightning sai uuden AHL-farmijoukkueen, Syracuse Crunchin, jossa Tokarski jakoi torjuntavastuun Riku Heleniuksen kanssa. Tokarski ehti pelata Crunchissa 33 runkosarjaottelua, kunnes siirtyi helmikuussa 2013 kesken kauden Montreal Canadiensiin pelaajakaupassa, jossa Lightning sai vaihdossa maalivahti Cédrick Desjardinsin.
Herbert Landon
Esiintyminen Hämähäkkimies-animaatiosarjassa
Jaksot, jossa Dr. Herbert Landon sarjassa esiintyi:
Dustin Tokarski
Ura
Tokarski edusti Canadiensia ja sen farmijoukkueita kuukautta vaille kolme vuotta. NHL:n runkosarjassa hän pelasi tänä aikana 26 ottelua ja AHL:n runkosarjassa 68 ottelua. Keväällä 2014 hän pääsi pelaamaan viisi ottelua NHL:n pudotuspeleissä, kun Montrealin ykkösmaalivahti Carey Price oli loukannut polvensa New York Rangersiä vastaan pelatun konferenssifinaalisarjan ensimmäisessä ottelussa. Rangers voitti ottelusarjan kuudessa ottelussa. Tammikuussa 2016 Tokarski siirtyi Anaheim Ducksiin pelaajakaupassa, jossa Canadiens sai vaihdossa laitahyökkääjä Max Fribergin.
Tokarski edusti Kanadan alle 20-vuotiaiden maajoukkuetta yksissä jääkiekon nuorten maailmanmestaruuskilpailuissa, vuonna 2009. Hän oli voittamassa nuorten MM-kultaa joukkueensa ykkösmaalivahtina.
Herbert Landon
Esiintyminen Hämähäkkimies-animaatiosarjassa
List of Spider-Man (1994 TV series) characters
Isotoninen liuos
Isotoninen liuos on liuos, jolla on sama osmoottinen vahvuus kuin vertailtavalla liuoksella. Fysiologinen suolaliuos on isotoninen vertailtaessa vereen. Isotoninen liuos ei välttämättä ole sama kuin iso-osmoottinen: jos iso-osmoottisessa liuoksessa on osmoottisesti aktiivisia aineita (esimerkiksi ureaa), jotka pääsevät diffundoitumaan puoliläpäisevän kalvon läpi, myös vettä alkaa virrata aineiden perässä kalvon toiselle puolelle. Tämä aiheuttaa esimerkiksi solun turpoamisen. Fysiologisesti isotoninen liuos on sellainen, joka ei muuta solun tilavuutta.
Yao Ming
Yao Ming (pinyin: Yáo Míng, s. 12. syyskuuta 1980 Shanghai) on kiinalainen kilpauransa päättänyt koripalloilija. 229-senttinen Yao oli Kiinan maajoukkueen avainpelaaja, ja hän pelasi vuosina 2002–2011 ammattikoripallosarja NBA:n Houston Rocketsin joukkueessa.
Peliuransa jälkeen Yao on johtanut Kiinan koripalloliittoa ja maan ammattilaisliigaa sekä ollut Kiinan kansan neuvoa-antavan poliittisen konferenssin jäsen.
Elämä ja ura
Yao Ming syntyi Shanghaissa vuonna 1980. Hänen isänsä Yao Zhiyuan ja äitinsä Fang Fengdi olivat poikkeuksellisen pitkiä koripalloilijoita, jotka olivat valmentajiensa kehotuksesta aloittaneet suhteen keskenään ja menneet naimisiin. Tämä oli tapahtunut Kiinan urheilupäättäjien vaatimuksesta, sillä nämä halusivat kokonsa puolesta koripalloon hyvin soveltuneiden ja muutenkin samankaltaisten Yaon ja Fangin saavan lapsen, joka toisi Kiinalle myöhemmin kunniaa koripallokentillä.
Yao Ming kasvoi jo lapsena pituutta hyvin nopeasti. Hänestä varttui lopulta 229-senttinen mies, selvästi 208-senttistä isäänsäkin pitempi. Yaoon asetetuista toiveista huolimatta hänen lapsuutensa Shanghaissa oli niukka. Kiina oli vielä 1980-luvulla köyhä maa, ja lisäksi Yaon äiti oli osallistunut punakaartien riveissä Shanghain urheilujohtajaksi myöhemmin nousseen Zhu Yongin vainoihin, mitä Zhu ei ollut unohtanut.
Yao alkoi pelata koripalloa kahdeksanvuotiaana, jolloin hän oli jo 170-senttinen. Hänet laitettiin Xuhuin kaupunginosan urheilukouluun, missä hän joutui harjoittelemaan kuudesti viikossa useita tunteja kerrallaan. Yao ei vielä tuolloin tehnyt vaikutusta valmentajiinsa, sillä hän oli hidas ja kömpelö, ja koripallosta hän oppi nauttimaan vasta myöhemmin.
Teini-ikäisenä Yao siirrettiin Meilongin kaupunginosan urheiluoppilaitokseen, missä koripalloharjoitukset vain kovenivat. Myöhemmin paljastui, että Yao sai urheiluoppilaitoksessa myös hormonihoitoja.
Yao siirtyi pelaamaan miesten koripallosarjoissa 17 vuoden iässä. Hänen ensimmäiset pelinsä olivat Shanghain aluejoukkueen riveissä Kiinan kansallisissa kisoissa vuonna 1997. Sen jälkeen hän alkoi pelata Shanghai Sharksin joukkueessa ja Kiinan maajoukkueessa, ja hänestä tuli nopeasti Kiinan paras koripalloilija. Kiinan maajoukkue voitti Aasian mestaruuden vuonna 2001, ja Yao valittiin turnauksen parhaaksi pelaajaksi. Seuraavana vuonna Shanghai Sharks voitti Kiinan koripalloliigan, ja pudotuspeleissä Yao teki 38,9 pistettä ottelua kohti.
Yao oli herättänyt Yhdysvaltain ammattikoripallosarja NBA:n huomion, ja hänen siirtonsa ehdoista neuvoteltiin pitkään. Kiinan koripalloliitto suostui päästämään tähtipelaajansa NBA:han sillä ehdolla, että Yao saisi edelleen pelata myös Kiinan maajoukkuepelit. Liitto myös saisi 5–8 prosenttia koko Yaon NBA-uran palkasta ja Shanghai Sharks saisi Yaolta 8–15 miljoonaa dollaria.
Yaon varasi ensimmäisenä varausvuorossa ollut Houston Rockets vuoden 2002 NBA:n varaustilaisuudessa. Yaon palkka ensimmäisestä kaudestaan oli 12,4 miljoonaa dollaria.
Yao heitti ensimmäisen kerran yhdessä NBA-pelissä 20 pistettä, kun kausi oli vanhentunut kolme viikkoa. Hänen ensimmäisen kautensa pistekeskiarvo oli 13,5, ja hänet valittiin NBA:n tähdistöotteluun. Yaon pelejä seurattiin Kiinassa hyvin laajasti televisiosta, ja NBA-koripallosta tuli osa Kiinan nuorisokulttuuria.
Terry Brooks
Terry Brooks (s. 8. tammikuuta 1944 Illinois, Yhdysvallat) on yhdysvaltalainen fantasiakirjailija.
Yao Ming
Elämä ja ura
Yao meni vuonna 2007 naimisiin Kiinan naisten koripallomaajoukkueen hyökkääjän Ye Lin kanssa, ja he saivat tyttären vuonna 2010.
Terry Brooks
Brooks opiskeli englanninkielistä kirjallisuutta Hamilton Collegessa ja toimi valmistumisensa jälkeen juristina. Ensimmäisen romaaninsa Sword of Shannara hän julkaisi vuonna 1977. Teos pysyi New York Timesin bestseller-listoilla yli viisi kuukautta.
Yao Ming
Elämä ja ura
Yao pelasi Kiinan maajoukkueen riveissä muun muassa Pekingin kesäolympialaisissa 2008 ja kantoi myös olympiatulta.
Yao pelasi NBA:ssa vuoteen 2011 saakka. Hän oli kärsinyt toistuvista loukkaantumisista viimeisten pelivuosiensa ajan, ja hänen vasen nilkkansa oli murtunut useasti.
Peliuransa jälkeen Yao palasi Kiinaan ja aloitti taloustieteen opinnot Shangain Jiaotong-yliopistossa. Hän harjoitti myös hyväntekeväisyyttä ja eläintensuojelua. Vuonna 2017 hänet valittiin Kiinan koripalloliiton ja maan ammattilaisliigan johtoon. Hänet valittiin myös Kiinan kansan neuvoa-antavaan poliittiseen konferenssiin eli Kiinan parlamentin ylähuoneeseen. Hän on tukenut maan presidentin Xi Jinpingin suunnitelmaa Kiinan kansakunnan nostamiseksi uuteen suuruuteen ja esimerkiksi puolustanut Kiinan Hongkongin-politiikkaa ulkomaisia arvostelijoita vastaan.
Terry Brooks
Suomentamattomat teokset
Kolme ensimmäistä Shannara-kirjaa ovat saatavilla yhteisniteenä nimellä The Sword of Shannara Trilogy, samoin The Heritage of Shannara- ja The Voyage of the Jerle Shannara -sarjat. Lisäksi ensimmäinen Shannara-kirja (Sword of Shannara) on julkaistu kolmeen osaan jaettuna nuorisojulkaisuna. Osien nimet ovat In the Shadow of the Warlock Lord (brittiläinen painos nimellä The Warlock Lord), The Druids' Keep ja The Secret of the Sword.
Yao Ming
NBA-tilastot
Yao valittiin viisi kertaa NBA:n tähdistöotteluun, kaksi kertaa kuukauden pelaajaksi ja kuusi kertaa viikon pelaajaksi. Hänet nimettiin NBA:n Hall of Fameen vuonna 2016.
14. heinäkuuta
14. heinäkuuta on gregoriaanisen kalenterin mukaan vuoden 195. päivä (196. päivä karkausvuonna). Vuodesta on jäljellä 170 päivää.
Juhlapäiviä
Katso myös: kalenteri ~ 13. heinäkuuta, 15. heinäkuuta
Tess Gerritsen
Tess Gerritsen (s. 12. kesäkuuta 1953) on amerikankiinalainen jännityskirjailija.
Elämä
Gerritsen syntyi ja kasvoi San Diegossa, Kaliforniassa Yhdysvalloissa. Gerritsen on ammatiltaan sisätautilääkäri ja työskennellyt lääkärinä Honolulussa Havaijilla. Äidiksi tultuaan Gerritsen jätti lääkärin työt ja siirtyi kirjoittamaan romanttisia trillereitä, Myöhemmin hänestä tuli kuuluisa sairaalatrillereiden kirjoittaja. Gerritsen asuu Mainessa.
Ura kirjailijana
Gerritsenin jännitysromaaneja ovat esimerkiksi Lapsen sydän, Elämän lähde, Henkeen ja vereen ja Painoton tila. Kriitikot ovat pitäneet kirjailijan viidettä, ihmiskuvaukseltaan monisyistä sairaalatrilleriä Kirurgi hänen parhaanaan. Ennen sairaalatrillereitä Gerritsen kirjoitti romanttisia trillereitä, mutta vasta hänen ensimmäinen sairaalatrillerinsä, Lapsen sydän, oli bestseller ja vei hänet jännityskirjailijoiden kärkeen. Gerritsenin kirjoja on käännetty yli kolmellekymmenelle kielelle, ja hänen kaikki trillerinsä on käännetty suomeksi.
Gerritsenin Rizzoli & Isles- kirjasarjasta on tehty myös samanniminen rikosdraamasarja.
Kirjat
Rizzoli & Isles- sarja
Istukan somatomammotropiini
thumb|Malli istukan somatomammotropiinin rakenteesta Istukan somatomammotropiini eli istukan laktogeeninen hormoni (HPL = ) on istukan erittämä hormoni. Istukan somatomammotropiini muistuttaa kasvuhormonia ja prolaktiinia. Se säätelee aineenvaihduntaa ja valmistelee rintarauhasta imetykseen, ja se on tärkein hormoni insuliiniresistenssin kehittymisessä.
Georges Mélièsin filmografia
Tämä on luettelo ranskalaisen elokuvaohjaaja Georges Mélièsin filmituotannosta:
Hirviantilooppi
Hirviantilooppi (Taurotragus oryx) on Afrikassa elävä suurikokoinen nautaeläinlaji.
Nisäkäsnimistötoimikunnan ehdotus lajin uudeksi suomenkieliseksi nimeksi on ”elandi”.
Ulkonäkö ja koko
Hirviantilooppi on ruumiinmuodoltaan raskasrakenteinen muistuttaen hieman härkää. Hirviantilooppiuros voi painaa 400–1000 kiloa, ja sen säkäkorkeus on 150–180 cm. Naaras jää 300–600-kiloiseksi, ja säkäkorkeus on 120–150 cm. Naaras on selvemmin ruskea, uros harmahtavampi ja tummempi.
Sarvet voivat olla metrin mittaiset ja ne ovat sekä uroksella että naaraalla. Lajille on tyypillistä myös lyhyt harjas niskassa ja tyhjää pussukkaa muistuttava tupsu kaulassa. Hirviantiloopin häntä on noin puoli metriä ja sen päässä on tumma tupsu.
Hirviantiloopit voivat synnyttää soinnikkaita naksauksia polviensa avulla.
Levinneisyys
Hirviantilooppeja tavataan Afrikassa, Etiopiasta ja Zairen eteläosista Etelä-Afrikkaan ulottuvalla alueella. Se elää sekä ruohosavannilla että harvan metsän peittämällä savannilla.
Elinympäristö
Hirviantilooppi elää tavallisesti laumassa tasankoalueella, mutta toisinaan niitä esiintyy myös aavikoiden reunoilla ja metsissä.
Jean Bourgain
Hän julkaisi yli 300 artikkelia eri matematiikan aloilta kuten analyysistä (erityisesti Banachin avaruuksista ja harmonisesta analyysistä), analyyttisestä lukuteoriasta, kombinatoriikasta, ergoditeoriasta ja osittaisdifferentiaaliyhtälöistä.
Hänelle myönnettyihin tunnustuksiin lukeutuivat muun muassa Ostrowski-palkinto (1991), Fieldsin mitali (1994), Crafoord-palkinto (2012), matematiikan alan Breakthrough-palkinto (2017) ja Amerikan matematiikkaseuran (AMS) elämäntyöstä myönnetty Steele-palkinto (2018). Hänelle myönnettiin paronin arvo vuonna 2015.
Generation Terrorists
Generation Terrorists on walesilaisen Manic Street Preachers -yhtyeen vuonna 1992 julkaistu debyyttialbumi. Sen työnimi oli Culture, Alienation, Boredom & Despair, joka on kohta levyn viidennessä kappaleessa, Little Baby Nothingissa. Levyn tuotti Steve Brown. Levy äänitettiin Blackbarnin levytysstudiolla Englannissa lähellä Guildfordia.
Keskikylä (Muolaa)
Keskikylä (, v:een 1948 Ке́скикюля) on kylä Muolaanjärven eteläpäässä Kyyrölän kunnassa Leningradin alueella Venäjällä. Keskikylä kuuluu Suomen Neuvostoliitolle luovuttamiin alueisiin ja se oli Suomelle kuuluessaan osa Muolaan kuntaa.